**Állampapír-nyereményjáték a Kincstárnál**

**Népszerű befektetési lehetőség az állampapír, egyre többen vásárolják. A Kincstárnál jelenleg 530 ezer ember rendelkezik ezzel a befektetésformával. Most lehetőség nyílik arra, hogy állampapír-vásárlással nyereményjátékban vegyen részt! Baranya megyében már több mint 16.000-en nyitottak díjmentesen értékpapírszámlát vagy Start-számlát a Kincstárnál, közülük mintegy ezren az Ügyfélkapun keresztül kényelmesen, online. A megye lakosai körülbelül 74,5 milliárd forint értékben tartják megtakarításukat a Kincstárban vezetett számlán, lakossági állampapírokban, melyekből több mint 5,2 milliárd  forint található a Start-számlákon.**

A sok befektetési lehetőség közül a Kincstár kizárólag állampapír-forgalmazással foglalkozik, és számos előnyös feltételt, valamint kényelmi szolgáltatást nyújt ügyfeleinek:

* A Kincstárnál díjmentes a számlavezetés
* Pénzügyeit online is intézheti: a Mobilkincstár és Webkincstár kényelmi szolgáltatások segítségével gyorsan, biztonságosan vásárolhat állampapírt, és kezelheti befektetéseit
* Valamennyi forgalomban lévő állampapírt megvásárolhatja vagy eladhatja a Kincstárban, így a két legmagasabb hozamú lakossági állampapírt is:
	+ a Babakötvényt, amely a gyermekek életkezdéséhez biztosít magas – 8,1% – hozamú és több módon támogatott befektetési lehetőséget;
	+ a Prémium Magyar Állampapírt, amelyből az 5 éves futamidejű sorozat aktuális kamata 6,6%.

**Hogyan nyerhet számlanyitással vagy állampapír-vásárlással?**

**Állampapír-vásárlással úgy nyerhet állampapírt, ha** 2022. február 1. és március 31. között új értékpapírszámlát vagy Kincstári Start-értékpapírszámlát nyit Ügyfélkapun keresztül a Magyar Államkincstárnál, és legalább 100 ezer forintért vesz állampapírt. Az új befektetők között 25 utalványt sorsolnak ki egyenként **100.000 forint értékben**.

A Kincstár **jelenlegi ügyfeleinek** is megéri, ha most növelik megtakarításaikat. Ez esetben annyi a teendője, hogy a már meglévő értékpapírszámlájára vagy gyermeke Kincstári Start-számlájára elhelyez legalább 100 ezer forintot a nyereményjáték időszaka alatt. Ezzel megnyerheti az **50, egyenként 50.000 forint értékű** utalvány egyikét, amelyet a Kincstárnál állampapír vásárlására fordíthat.

**Hogyan lehet otthonról értékpapírszámlát nyitni?**

A [www.magyarorszag.hu](http://www.magyarorszag.hu) oldalon a PÉNZÜGY menüpont alatt ki kell választani a BEFEKTETÉSEK, MEGTAKARÍTÁSOK, HITELEK kategóriát, ahol megtalálható mind a normál értékpapírszámla, mind a Kincstári Start-értékpapírszámla nyitásához szükséges űrlap. Az ügytípus kiválasztása után nyílik meg az Ügyfélkapu, amelyen keresztül – ha már bejelentkezett magánszemélyként – bármikor bárhonnan nyithat kincstári értékpapírszámlát.

**Hol lehet személyesen értékpapírszámlát nyitni Baranya megyében?**

**Állampénztári Ügyfélszolgálat**

7621 Pécs, Apáca u. 6.

Nyitva tartás:
hétfő-kedd-csütörtök: 8:00-16:00
szerda: 8:00-18:00
péntek: 8:00-14:00

Telefon:+36 72 421-400

Email: api.bar@allmakincstar.gov.hu

**Értékesítési pontok:**

7700 Mohács Széchenyi tér 3.

Nyitva tartás:
hétfő-kedd-szerda: 8:00-16:00

Telefon:+36 30 697-1106

Email: api.bar@allmakincstar.gov.hu